Mærudoppa

Mærudoppa (fræðiheiti: Epilichen scabrosus) er tegund fléttu af flikruætt. Mærudoppan lifir sníkjulífi á öðrum fléttum þar sem hún vex yfir þal þeirra og myndar þar reitaskipt þal og úr því spretta svo svartar askhirslur.Flóra Íslands (án árs). Mærudoppa - Epilichen scabrosus. Sótt þann 18. mars 2019. Mærudoppa hefur fundist í öllum landshlutum Íslands og er algeng um allt land.Starri Heiðmarsson (2007). Mærudoppa - Epilichen scabrosus. Náttúrufræðistofnun Íslands. Sótt 18. mars 2019.

Hýslar
Mærudoppa lifir sníkjulífi á öðrum fléttutegundum með því að vaxa yfir þal þeirra. Vitað er að hún sníkir á torfmæru og myndar á henni gulgræna bletti og svartar askhirslur. Til eru heimildir fyrir því að mærudoppa geti vaxið á öðrum tegundum sömu ættkvíslar, Baeomyces placophyllus og Baeomyces carneus.

Efnafræði
Ekki er vitað um rannsóknir á því hvort mærudoppa myndi nokkur þekkt fléttuefni.Hörður Kristinsson (2016). Íslenskar fléttur. Reykjavík: Hið íslenska bókmenntafélag. Þalsvörun mærudoppu er K jákvæð gul, C neikvæð, KC neikvæð og P jákvæð laxagul.

Tilvísanir

Flokkur:Flikruætt